蠟筆小新

《蠟筆小新》係日本嘅漫畫同卡通片，由臼井儀人所畫。故事嘅主角叫做小新，係個讀緊幼稚園嘅細路仔，成日模仿大人嘅行為，尤其係鹹濕方面。但因為佢係個細路仔，大人都冇嗮佢符。漫畫原本係畫畀大人睇嘅，不過佢抵死嘅情節、得意嘅畫風，令到佢同時受嗮大人細路嘅歡迎。由於世界唔同嘅地方對鹹濕情節有唔同嘅尺度限制，所以爾部作品喺某啲地方發行會有問題。而卡通版本，尺度收緊嗮，變成咗合家歡卡通片。

2009年，臼井儀人意外身亡，其後由佢班助手接手創作爾個系列嘅後續漫畫作品，新連載漫畫個名叫做《新蠟筆小新》，動畫都冇就此停止制作。《蠟筆小新》於1992年開始由SHIN-EI動畫公司制作，喺朝日電視臺播出，並喺1993年開始，每年制作一部電影版，由東寶株式會社制作。臼井儀人過咗身之後，朝日電視臺話會搵其他畫師喺「原來嘅基礎」上繼續創作動畫，並承接臼井儀人過身之前已經畫完嘅原稿，會喺爾個基礎上繼續創作動畫作品嘅世界觀。

野原新之助
 野原廣志

雙葉社：漫畫版官方網站
 朝日電視台：動畫版官方網站
 東立出版社網站